जरूरतमंद बच्चों संग मनाई विवाह की 50वीं वर्षगांठ
सिरसा | डबवालीरोड स्थित नेकी की दीवार पर वार्ड नं 19 से मनमोहन अत्री निर्मला देवी ने अपने विवाह की 50वीं वर्षगांठ अपने परिवार सहित भंडारे का आयोजन कर मनाई। नेकी की दीवार पर झुग्गी झोपड़ी के जरूरतमंद बच्चों के साथ मनाई गई विवाह की वर्षगांठ के मौके पर अपने विचार व्यक्त करते हुए नगर परिषद के कार्यकारी अधिकारी अतर सिंह ने कहा कि नेकी की दीवार नेकी करने का एक मंच बनती जा रही है जन्मदिन, विवाह की वर्षगांठ जैसे मौके पर यहां गरीब बच्चों के साथ मनाना समाज को एक अच्छा संदेश जाता है। उन्होंने मनमोहन को विवाह की वर्षगांठ पर शुभकामनाएं दी। इस मौके पर ‘भारतीय मानवाधिकार एसोसिएशन सिरसा जिला के कार्यकारी अध्यक्ष बलदेव राज, जिला मुख्य महिला संरक्षण अधिकारी पुनीता रानी, वार्ड 15 से पार्षद विकास जैन, भावना शर्मा, एडवोकेट अश्विनी शर्मा, सोनू शर्मा, शिव शक्ति सेवा समिति के प्रधान देवेंद्र टक्कर, सन्नी, विनोद, गोविंद, अमित कुमार उपस्थित थे।
नेकी की दीवार जन्मदिन, विवाह की वर्षगांठ जैसे मौकों के लिए बनी मंच
hin_Deva hin_Deva hin_Deva